Предмет: Биологија

Наставна тема: Основи генетике

Наставна јединица: Типови наслеђивања особина 

Разред: I-4 (образовни профил Медицинска сестра-техничар)
Од чега зависи наслеђивање неке особине(фенотипа)?

Од генотипа, агенотип смо наследили од родитеља, он садржи један генски алел од једног родитељаи други генски алел од другог родитеља.

Фенотипске особине могу бити одређене од стране једног или више гена. Наслеђивање путем једног гена називамо моногенским, а путем више гена полигенским. Гени који одређују испољавање једне особине могу бити у различитим врстама интеракција или односа.

Основни типови наслеђивања на основу типа хромозома на коме се налазе гени су:

1.Аутозомно наслеђивање – наслеђивање одређено генским алелима који се налазе на аутозомима или телесним хромозомима ккојих код човека има 44(22 пара):

•
аутозомно-доминантно наслеђивање – одређено интеракцијом два доминанта алела (АА) или интеракцијом доминантног и рецесивног алела (Аа).

•
аутозомно-рецесивно наслеђивање – одређено интеракцијом два рецесивна алела- (аа).

2.Наслеђивање одређено полним хромозомима:

•
наслеђивање везано за X хромозом

•
наслеђивање везано за Y хромозом

У зависности од тога, у каквим се интеракције (међусобна дејства) налазе алели једног гена, разликују се три основна типа наслеђивања:

•
потпуно доминантно наслеђивање

•
непотпуно доминантно наслеђивање или интермедијарно и

•
кодоминантно наслеђивање.

-Рецесивно наслеђивање

Доминантно наслеђивање (потпуно доминантно)

Доминантно-рецесивно наслеђивање представља тип наслеђивања које је резултат интеракције генских алела. Потпуно доминантно наслеђивање показује доминантан алел који се исто испољава и у хомозиготном (АА) и у хетерозиготном стању (Аа). Исто испољава значи да је фенотипска особина, коју он одређује, иста код јединки које имају различит генотип). Доминантан алел је функционалан и одређује синтезу неког протеина који доводи до испољавања одређене особине па је довољно присуство само једног доминантног алела да би се та особина испољила у фенотипу. Рецесиван алел је нефункционалан па се дати протеин не ствара што доводи до испољавања алтернативне особине.

Доминантно се наслеђују:

•
особине баштенског грашка на којима је радио Мендел, као што су округло, жуто семе, високе стабљике и др.

•
особине човека попут:

•
слободне ушне ресице тј. одвојене од образа,

•
способности увртања језика,

•
способности осећања горког укуса фенилтио-карбамида (РТС)

•
Rh фактор(+), А крвна група, Б крвна група , равна коса, бео прамен у коси код мушкараца, деснорукост.

Наслеђивање Rh- система крвних група

Rh систем крвних група одређује ген који образује два алела : доминантан ( D ) и рецесиван (d). Доминантан алел одређује синтезу антигена D, па се особе са овим антигеном означавају као Rh+. Рецесиван алел је нефункционалан па се антиген D не ствара, а особе су Rh-. С обзиром да се доминантан алел исто испољава и у хомозиготном и у хетерозиготном стању, особе Rh+ крвне групе могу имати два генотипа DD (хомозигот) или Dd (хетерозигот). Другачије речено, довољно је да особа има само један доминантан алел да би се створио D антиген и испољила Rh крвна група. Особе Rh крвне групе имају само један генотип тј. увек су рецесивни хомозиготи (dd).

Непотпуно доминантно(интермедијарно) наслеђивање особина

Интермедијарно наслеђивање (непотпуна доминанса) показује доминантан алел који се различито испољава у хомозиготном и хетерозиготном стању. У том случају се испољавају три фенотипа при чему је фенотип који је одређен хетерозиготним генотипом (нпр. А1А2) интермедијаран (између доминантног, А1А1, и рецесивног хомозигота А2А2, односно међупродукт).
Због тога је фенотипски однос у Ф2 генерацији је: 1 (А1А1) : 2 (А1А2) : 1 (А2А2), а не 3 : 1 као код потпуне доминантности.

Пример за овај тип је наслеђивање таласастог облика косе човека и розе боја цветова код биљака.

Равна коса одређена је паром доминантних алела (доминантан хомозигот), а коврџава паром рецесивних алела (рецесиван хомозигот). Таласаста коса је међупродукт и одређена је хетерозиготним генотипом. 
Наслеђивање АBО система крвних група код човека


АБО систем крвних група одређује ген који има три алела :

•
А
•
B 
•
О- нулти алел.

Алели А и B су функционални и одређују синтезу одређених антигена А и B који се налазе на еритроцитима. Алел А одређује синтезу антигена А, а алел B синтезу антигена B. Алел О је нефункционалан па се не ствара ни један од антигена, ни А ни B антиген.

Ова три алела могу да се искомбинују на 6 могућих начина образујући на тај начин 6 различитих генотипова:

•
АА, АО – генотипови особе са А крвном групом

•
BB, BО – генотипови особе са B крвном групом

•
АB – генотип особе са АB крвном групом

•
ОО – генотип особе са О крвном групом

Алели А и B су међусобно кодоминантни и истовремено су оба алела доминантна у односу на О алел ( (А=B)>О ). Када се алели А и B нађу у пару на хомологим хромозомима (генотип АB), испољиће се дејство оба ова алела, односно особа ће имати и антиген А и антиген B. Таква особа има крвну групу АB која се и наслеђује кодоминантно. Особа генотипа АА или АО има крвну групу А јер се на њеним еритроцитима налази антиген А. Слично је и код особа B крвне групе (генотипови су BB и BО) само што се код њих ствара антиген B. Крвну групу О одређује један генотип – рецесиван хомозигот (ОО). Особе О крвне групе не садрже ни један од антигена.

Свака особа поред антигена на еритроцитима има и антитела у крвној плазми. У крви једне особе никада се не налазе истородни антиген и антитело(нпр. антиген А и антитело анти-А). Кодоминантно наслеђивање се дешава када два алела јеног гена, који се налази на пару хомологих хромозома, детерминишу стварање две различите варијанте неког протеина, што доводи до изражајности обе карактеристике тј. А=B. Као пример кодоминантног наслеђивања код човека може се узети наслеђивање крвне групе АB.
Примери задатака:
1.Које генотипове не могу имати родитељи детета О крвне групе?

Решење: Не могу имати слeдеће генотипове: АА, АB и BB, jer dete da bi imalo O krvnu grupu mora od oba roditeqa da nasledi bar po jedan recesivan O genski alel.
2.Мајка има крвну групу А (хетерозигот), а отац крвну групу B (хетерозигот). Које крвне групе и у ком проценту могу имати њихова деца? 

Решење:

Генотип мајке је: АО; Генотип оца је : BО

Укрштање генотипова у родитељској генерацији:

P: AO x BO

G: A, O x B, O

F1: AB, AO, BO, OO
 Деца могу имати било коју од четири крвне групе (AB, A,B и O) са вероватноћом од по 25%. 
3. Ако оба родитеља имају Rh(+) -фактор, која је вероватноћа да ће њихово дете имати Rh(-) –фактор?

Решење:
Да би дете имало Rh(-) –фактор оба родитеља морају у генотипу имати бар по један рецесиван генски алел, а то је у случају Dd.
P: Dd x Dd

G: D, d x D, d

F1: DD, Dd, Dd, dd, 

Вероватноћа да ће дете имати Rh(-) –фактор је 25% и његов генотип је dd.

4.Ако мајка има АB крвну групу, а отац О крвну групу која је вероватноћа да добију дете са B крвном групом?

Решење:

Генотип мајке је: АB, а генотип оца је: ОО

P: AB x OO

G: A, B x O, O

F1: AO, AO, BO, BO
Вероватноћа да ће добити дете са B крвном групом је 50%.
5.Мајка има таласасту косу, а отац равну косу. Какав облик косе могу имати њихови потомци у F1 генерацији?

Генотип мајке: А1А2, генотип оца: А1А1

Решење:

P: A1A2 x A1A1

G: A1, A2 x A1, A1

F1: A1A1, A1A1, A2A1, A2A1

Потомци са генотипом A1A1 ће имати равну косу(50%), а потомци са генотипом А2А1 ће имати таласасту косу(50%).
